CELEX: 62016TA0827
Language: et
Date: 2018-11-08 00:00:00
Title: Kohtuasi T-827/16: Üldkohtu 8. novembri 2018. aasta otsus – QB versus EKP (Avalik teenistus — EKP personal — Hindamisperiood — [2015. aasta] karjääriarengu aruanne — Võimalus osaleda hindamisvestlusel koos ametiühingu esindajaga — Hindaja objektiivsuse ja erapooletuse nõuete rikkumine — Töötasu — Töötasu suurendamisest keeldumine — Tõendite vastuvõetavus — Töötaja ja tema coachi vaheline e-kirjavahetus ametialaseks kasutamiseks mõeldud e-postkastis — Vastutus)

14.1.2019   
            
            
               ET
            
            
               Euroopa Liidu Teataja
            
            
               C 16/39
            
         
      Üldkohtu 8. novembri 2018. aasta otsus – QB versus EKP
      (Kohtuasi T-827/16) (1)
      
      ((Avalik teenistus - EKP personal - Hindamisperiood - [2015. aasta] karjääriarengu aruanne - Võimalus osaleda hindamisvestlusel koos ametiühingu esindajaga - Hindaja objektiivsuse ja erapooletuse nõuete rikkumine - Töötasu - Töötasu suurendamisest keeldumine - Tõendite vastuvõetavus - Töötaja ja tema coachi vaheline e-kirjavahetus ametialaseks kasutamiseks mõeldud e-postkastis - Vastutus))
      (2019/C 16/47)
      Kohtumenetluse keel: prantsuse
      
         Pooled
      
      
         Hageja: QB (esindaja: advokaat L. Levi)
      
         Kostja: Euroopa Keskpank (esindajad: F. von Lindeiner ja B. Ehlers, keda abistas advokaat B. Wägenbaur)
      
         Ese
      
      Euroopa Liidu Kohtu põhikirja artikli 50a ning EL lepingule ja EL toimimise lepingule lisatud protokolli Euroopa Keskpankade Süsteemi ja Euroopa Keskpanga põhikirja kohta artikli 36.2 alusel esitatud nõue esiteks tühistada hageja 2015. aasta hindamisaruanne ning EKP 15. detsembri 2015. aasta otsus, millega keelduti hageja töötasu suurendamisest, ning vajalikus ulatuses EKP 2. mai ja 15. septembri 2016. aasta otsused, millega jäeti vastavalt rahuldamata hageja halduskaebus ja vaie, ning teiseks hüvitada hagejale tekitatud kahju.
      
         Resolutsioon
      
      
                  1.
               
               
                  Tühistada QB 2015. aasta hhindamisaruanne ning Euroopa Keskpanga (EKP) 15. detsembri 2015. aasta otsus, millega keelduti QB töötasu suurendamisest.
               
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Jätta EKP kohtukulud tema enda kanda ja mõista temalt välja QB kohtukulud.
               
            
         (1)  ELT C 22, 23.1.2017.